Այս տեսակետից Դենվերում, Բրաունների եւ Էվանսների որքան նշանակալից, նույնքան էլ համեստ առանձնատներում ես հասկացա, որ ԱՄՆ-ն դատապարտված է դեմոկրատիայի, որովհետեւ այդ երկրում չի եղել ու չկա արիստոկրատիա, արիստոկրատիզմի աուրա, տրադիցիա: Նույնիսկ հարուստ ու նշանակալից ընտանիքների առանձնատներում կային միայն հրաշալի գրադարաններ եւ առանձին գեղեցիկ իրեր, իսկ ընդհանուր էքստերիերում, թե ինտերիերում չկար ոչ շուք, ոչ փայլ, ոչ հարստություն, այլ ավելի շուտ՝ քոթեջի պարզունակություն: Դա բացատրում էր ամեն ինչ՝ դեմոկրատիայի մասով: